તાજેતરમાં ભારે વરસાદની આગાહી વચ્ચે વીરપુરમાં દરરોજ વરસાદી ઝાપટા પડે છે અને જેવો વરસાદ શરુ થાય તે સાથે વોકળાની બાજુમાં આવેલ ગુરુકુળમાં વિદ્યાર્થીઓની સુરક્ષાને કારણે તરત જ રજા આપી દેવી પડે છે કેમ કે જો વરસાદે થોડું પણ વધારે જોર પકડે તો વિદ્યાર્થીઓને ગુરુકુલમાં જ રહેવું પડે ઘરે જઈ ન શકે તેટલું પાણી બાજુના વોકળામાં આવી જાય અને તે રસ્તા પરથી જ ગામના ખેડૂતો બળદ ગાડા દ્વારા ખેતરે જતા આવતા હોય માલધારીઓ પણ પોતાના માલ ઢોર ચરાવવા માટે જતા આવતા હોવાથી વિદ્યાર્થીઓ, ખેડૂતો અને માલધારીઓને પણ જરાક વરસાદી ઝાપટું પણ પડે તો ગોઠણડુબ જેટલા વોકળાના પાણીમાંથી પસાર થવું પડે છે.